
讘讻讜专讜转 诇讟 注"讘 - 驻讬专讜砖 砖讟讬讬谞讝诇抓

讜讛讗诪专 [讜讛专讬 讗诪专] 专' 讝讬专讗 讗诪专 专讘: 讛爪讜专诐 (讞讜转讱, 驻讜讙诐) 讗讝谉 讛驻专 诇讗讞专 砖谞砖讞讟 诇拽专讘谉, 讜讗讞专 讻讱 拽讬讘诇 讛讻讛谉 讚诪讜 鈥� 驻住讜诇 讛讚诐 诇讝专讬拽讛, 砖谞讗诪专 讘拽讘诇转 讛讚诐: "讜诇拽讞 诪讚诐 讛驻专" (讜讬拽专讗 讚, 讛) 鈥� 讛驻专 砖讛讬讛 讻讘专, 讻诪讜 砖讛讬讛 讘讞讬讬讜, 讜诇讗 砖讞住专! 讗诇讗 讬砖 诇转拽谉 讜诇讜诪专: 讻讗谉 砖驻住讜诇 鈥� 砖讞住专讛 讻诇讬讛 拽讜讚诐 拽讘诇讛 砖诇 讚诪讜 讘讻诇讬, 讻讗谉 鈥� 砖讞住专讛 诇讗讞专 拽讘诇讛.


讜砖讜讗诇讬诐: 讜讻砖讞住专讛 诇讗讞专 拽讘诇讛, 拽讜讚诐 讝专讬拽讛 砖诇 讚诪讜 注诇 讛诪讝讘讞, 诪讬 砖专讬 [讛讗诐 诪讜转专]? 讜讛转谞讬讗 [讜讛专讬 砖谞讜讬讛 讘专讬讬转讗]: 谞讗诪专 诇讙讘讬 拽专讘谉 讛驻住讞 "砖讛 转诪讬诐 讝讻专 讘谉 砖谞讛 讬讛讬讛 诇讻诐" (砖诪讜转 讬讘, 讛), 诪诇诪讚 砖讬讛讗 转诪讬诐 讘谉 砖谞讛 (讘谉 砖谞转讜 讛专讗砖讜谞讛) 讘砖注转 砖讞讬讟讛.


讜诪谞讬谉 砖爪专讬讱 诇讛讬讜转 讻谉 讙诐 讘砖注转 拽讘诇讛 砖诇 讛讚诐 讘讻诇讬, 讜讘砖注转 讛讜诇讻讛 砖诇 讛讚诐 诇诪讝讘讞, 讜讘砖注转 讛讝讬讬讛 (讝专讬拽讛)? 转诇诪讜讚 诇讜诪专: "讬讛讬讛" (砖诪讜转 讬讘, 讛) 鈥� 砖讬讛讜 讻诇 讛讜讬讜转讬讜, 讻诇 讛谞注砖讛 讘讜, 讻砖讛讜讗 转诐 讜讘谉 砖谞讛. 讛专讬 砖讛拽专讘谉 爪专讬讱 诇讛讬讜转 讘砖诇诪讜转讜 讙诐 讘砖注转 讝专讬拽转 讛讚诐!


 讜诪砖讬讘讬诐:  转专讙诪讗 [转专讙诐, 讛住讘专, 讚专砖讛 讝讜], 专拽 诇注谞讬谉 砖讬讛讬讛 讘谉 砖谞讛 讘砖注转 讝专讬拽讛, 讜诇讗 诇注谞讬谉 砖讬讛讬讛 转诐. 讜诪注讬专讬诐: 讛讻讬 谞诪讬 诪住转讘专讗 [讻讱 讙诐 讻谉 诪住转讘专] 讻驻讬专讜砖 讝讛, 讚转谞讬讗 [砖讛专讬 砖谞讜讬讛 讘专讬讬转讗], 专' 讬讛讜砖注 讗讜诪专: 讻诇 讛讝讘讞讬诐 砖讘转讜专讛 砖谞砖讞讟讜 讜谞转拽讘诇 讚诪诐 讘讻诇讬, 讜谞砖转讬讬专 诪讛谉 讗驻讬诇讜 专拽 讻讝讬转 讘砖专 (诇讗讻讬诇讛) 讗讜 讻讝讬转 讞诇讘 (诇讛拽讟讬专讜 注诇 讛诪讝讘讞) 鈥� 讝讜专拽 讗转 讛讚诐, 砖诪注 诪讬谞讛 [诇诪讚 诪讻讗谉] 砖讗驻讬诇讜 讞住专讜谉 讙讚讜诇 讗讬谞讜 驻讜住诇 讗讞专讬 拽讘诇转 讛讚诐.


 注诇 讛住讘专 讝讛 砖诇 讛讚专砖讛 砖讜讗诇讬诐: 讜诪讬 讗讬讻讗 诪讬讚讬 [讜讛讗诐 讬砖 讚讘专, 讛讗诐 讬讬转讻谉] 砖讘砖注转 砖讞讬讟讛 讛讜讬 [讛专讬讛讜] 讘谉 砖谞讛 (讘转讜讱 砖谞转讜 讛专讗砖讜谞讛), 讜讘砖注转 拽讘诇讛 讜讛讜诇讻讛 讛讜讬 [讛专讬 讛讜讗] 讘谉 砖转讬 砖谞讬诐, 砖讛讜爪专讻谞讜 诇诇诪讜讚 砖讛讜讗 驻住讜诇? 讗诪专 专讘讗: 讝讗转 讗讜诪专转 砖讗驻讬诇讜 砖注讜转 驻讜住诇讜转 讘拽讚砖讬诐, 讜讻讙讜谉 诪拽专讛 讝讛, 砖讻讘砖 讘谉 砖谞讛 讜砖注讛 讗讞转 驻住讜诇 诇拽专讘谉 讛驻住讞, 讜诇驻讬 讝讛 讬讬转讻谉 砖注讘专讛 砖谞转讜 讘讚讬讜拽 讘砖诇讘 砖讘讬谉 砖讞讬讟讛 诇拽讘诇讛 讜讛讜诇讻讛. 讜砖讘讬诐 诇注讬拽专 讛讚讬讜谉, 讛讗诐 讞住专讜谉 讗讬讘专 诪讘驻谞讬诐 驻讜住诇 讗转 讛讘讛诪讛 诇讛拽专讘讛.


 讜诪爪讬注讬诐:  诇讬诪讗 讻转谞讗讬 [讛讗诐 谞讗诪专 砖讚讘专 讝讛 砖谞讜讬 讘诪讞诇讜拽转 转谞讗讬诐]? 砖讻谉 砖谞讬谞讜, 诪讛 砖谞讗诪专 讘专砖讬诪转 讘注诇讬 讛讞讬讬诐 讛驻住讜诇讬诐 诇讛拽专讘讛: "讜诪注讜讱 讜讻转讜转 讜谞转讜拽 讜讻专讜转 诇讗 转拽专讬讘讜 诇讛'" (讜讬拽专讗 讻讘, 讚) 鈥� 讻讜诇谉 讘讘讬爪讬诐 (讗砖讻讬诐), 讚讘专讬 专' 讬讛讜讚讛.


讜转诪讛讬诐: 讜讻讬 讗驻砖专 诇讜诪专 砖讛诐 驻讜住诇讬诐 诇讚注转讜 专拽 讘讘讬爪讬诐 讜诇讗 讘讙讬讚 (讘讗讬讘专)? 讜讛诇讗 讘讙讬讚 谞讬讻专 讛讚讘专 讬讜转专! 讗诇讗 讗讬诪讗 [讗诪讜专]: 诇讗 专拽 讘讙讬讚, 讗诇讗 讗祝 讘讘讬爪讬诐, 讗诇讜 讚讘专讬 专' 讬讛讜讚讛. 专' 讗诇讬注讝专 讘谉 讬注拽讘 讗讜诪专: 讻讜诇谉 讘讙讬讚. 专讘讬 讬讜住讬 讗讜诪专: 诪注讜讱 讜讻转讜转 鈥� 讗祝 讘讘讬爪讬诐; 谞转讜拽 讜讻专讜转, 讘讙讬讚 鈥� 讗讬谉 [讻谉], 讘讘讬爪讬诐 鈥� 诇讗.


诪讗讬 诇讗讜 讘讛讗 拽诪讬驻诇讙讬 [讛讗诐 诇讗 讘讘注讬讛 讝讜 讛诐 讞诇讜拽讬诐], 讚诪专 住讘专 [砖讞讻诐 讝讛, 专' 讬讛讜讚讛, 住讘讜专]: 讞住专讜谉 诪讘驻谞讬诐 砖诪讬讛 [砖诪讜, 谞讞砖讘] 讞住专讜谉, 讜诇驻讬讻讱, 讘讻诇 诪拽专讬诐 讗诇讛, 砖讛讘讬爪讬诐 谞诪注讻讜, 讗讜 砖砖讜讘 讗讬谞谉 诪转驻拽讚讜转 鈥� 讻讗讬诇讜 谞讞住专讜, 讜讛专讬 讝讛 讗讜住专 讘讛拽专讘讛, 诇诪专讜转 砖讗讬谉 讝讛 谞讬讻专. 讜诪专 住讘专 [讜讞讻诐 讝讛, 专' 讗诇讬注讝专 讘谉 讬注拽讘, 住讘讜专]: 诇讗 砖诪讬讛 [讗讬谉 砖诪讜, 讗讬谞讜 谞讞砖讘] 讞住专讜谉?


讜转讜讛讬诐: 讜转住讘专讗 [讜讻讬 讬讻讜诇 讗转讛 诇住讘讜专 讻谉]? 讗诐 讻谉, 诇驻讬 讚专讱 讝讜, 专' 讬讜住讬, 砖诪讞诇拽 讘讬谉 谞转讜拽 讜讻专讜转 诇讘讬谉 诪注讜讱 讜讻转讜转, 诪讗讬 拽住讘专 [诪讛 讛讜讗 住讘讜专]? 讗讬 拽住讘专 [讗诐 住讘讜专 讛讜讗] 砖讞住专讜谉 诪讘驻谞讬诐 砖诪讬讛 [砖诪讜] 讞住专讜谉 鈥� 讗驻讬诇讜 谞转讜拽 讜讻专讜转 谞诪讬 [讙诐 讻谉] 讬讬讞砖讘 讞住专讜谉, 讗祝 砖讗讬谞讜 谞专讗讛! 讜讗讬 拽住讘专 [讜讗诐 住讘讜专] 诇讗 砖诪讬讛 [砖讗讬谉 砖诪讜] 讞住专讜谉 鈥� 讗驻讬诇讜 诪注讜讱 讜讻转讜转 谞诪讬 [讙诐 讻谉] 诇讗 讬讬讞砖讘 讞住专讜谉, 砖讛专讬 讗讬谞讜 谞专讗讛 讘讙诇讜讬!


讗诇讗, 讬砖 诇驻专砖 讘讚专讱 讗讞专转: 讛讻讗 [讻讗谉] 讘诪讜诪讬诐 砖讘讙诇讜讬 拽诪讬驻诇讙讬 [讞诇讜拽讬诐 讛诐], 诪讛 谞讞砖讘 讻诪讜诐 讙诇讜讬. 专' 讬讛讜讚讛 住讘专 [住讘讜专]: 诪注讜讱 讜讻转讜转 讛讜讬 诪讜诪讗 [讛专讬 讝讛 诪讜诐] 讙诇讜讬, 诪驻谞讬 讚诪讬讻讜讜爪谉 [砖讛讘讬爪讬诐 诪转讻讜讜爪讜转] 讘讙诇诇 讛诪注讬讻讛, 讜讛讚讘专 谞讬讻专 讘讞讜抓. 讜讻谉 谞转讜拽 讜讻专讜转 讛讜讬 诪讜诪讗 [讛专讬 讝讛 诪讜诐], 讚讛讗 转诇讬讬谉 [砖讛专讬 讛谉 谞专讗讜转 转诇讜讬讜转 诪讬讚诇讚诇讜转], 讜讗讬谞谉 谞专讗讜转 诪讞讜讘专讜转 讻专讙讬诇. 讜讗讬诇讜 专' 讗诇讬注讝专 讘谉 讬注拽讘 住讘专 [住讘讜专]: 诪注讜讱 讜讻转讜转 诇讗 讛讜讬 诪讜诪讗 [讗讬谞讜 诪讜诐], 诪驻谞讬 砖讗讬谉 讝讛 谞讬讻专, 讚诪注讬拽专讗 谞诪讬 讝诪谞讬谉 讚诪讬讻讜讜爪谉 [砖讛专讬 诪转讞讬诇讛 讙诐 讻谉, 拽讜讚诐 砖谞诪注讻讜 讗讜 谞讻转转讜, 驻注诪讬诐 砖讛谉 诪转讻讜讜爪讜转]. 讜讻谉 谞转讜拽 讜讻专讜转 诇讗 讛讜讬 诪讜诪讗 [讗讬谞讜 诪讜诐], 诪驻谞讬 讚诪注讬拽专讗 谞诪讬 讝讬诪谞讬谉 讚转诇讬讬谉 [砖诪转讞讬诇讛 讙诐 讻谉 驻注诪讬诐 砖讛谉 转诇讜讬讜转]. 


   
 讜专'讬讜住讬 住讘专


[住讘讜专]: 诪注讜讱 讜讻转讜转 讛讜讬 诪讜诪讗 [讛专讬 讛讜讗 诪讜诐] 鈥� 讚讛讗 诇讬转谞讛讜 [砖讛专讬 讗讬谞谉 诪爪讜讬讜转 讻诇诇], 砖讘讙诇诇 讛诪注讬讻讛 讛谉 砖讘讜专讜转 诇讙诪专讬, 谞转讜拽 讜讻专讜转 诇讗 讛讜讬 诪讜诪讗 [讗讬谞讜 诪讜诐] 鈥� 讚讛讗 讗讬转谞讛讜 [砖讛专讬 讛谉 诪爪讜讬讜转] 讘讻讬住, 讗祝 砖讗讬谞谉 诪转驻拽讚讜转.


讗 诪砖谞讛 讜注讜讚 诪讜诪讬诐 砖砖讜讞讟讬诐 注诇讬讛诐 讗转 讛讘讻讜专 诪讞讜抓 诇诪拽讚砖: 谞驻讙诐 (谞讞住专) 讛讝讜讘谉 砖诇 讛讘讻讜专 (诪注讬谉 讻讬住 砖讗讬讘专 讛讝讻专讜转 讞讘讜讬 讘讜), 讗讜 讛注专讬讛 (讘讬转 讛注专讜讛, 讛讘讜诇讟 诇讞讜抓) 砖诇 谞拽讘讛 讘砖讗专 诪讜拽讚砖讬谉, 讛讘讗讬诐 讙诐 诪谉 讛谞拽讘讜转. 讜讻谉 讗诐 谞驻讙诐 讛讝谞讘 诪谉 讛注爪诐, 讻诇讜诪专, 讘讞讜诇讬讜转 讛讝谞讘 注爪诪谉, 讗讘诇 诇讗 诪谉 讛驻专拽 砖讘讬谉 讞讜诇讬讛 诇讞讜诇讬讛, 诪驻谞讬 砖讛讜讗 讞讜讝专 讜谞专驻讗. 讗讜 砖专讗砖 (拽爪讛) 讛讝谞讘 诪驻爪诇, 讻诇讜诪专, 砖谞拽诇驻讛 讛注讜专 讜讛讘砖专 讜讛注爪诐 谞砖讗专, 讗讜 砖讬砖 讘砖专 诪讞讜诇讬讗 (讘讬谉 讞讜诇讬讛) 诇讞讜诇讬讗 诪诇讗 讗爪讘注.


讘 讙诪专讗 砖谞讬谞讜 讘诪砖谞转谞讜: 谞驻讙诐 讛讝讜讘谉. 讜注诇 讻讱 讗诪专 专' 讗诇注讝专: 讚讜拽讗 谞驻讙诐 讛专讬 讝讛 诪讜诐, 讜诇讗 讘诪拽专讛 砖谞讬讟诇. 讜讻谉 讚讜讜拽讗 讻讬住 (讛讝讜讘谉) 砖谞驻讙诐, 讜诇讗 讝讻专讜转 (讛讙讬讚). 讜诪注讬专讬诐: 转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱]: 谞驻讙诐 鈥� 讜诇讗 谞讬讟诇, 讻讬住 鈥� 讜诇讗 讝讻专讜转 注爪诪讛. 讜讻谉 讗诪专 专' 讬讜住讬 讘谉 讛诪砖讜诇诐: 诪注砖讛 讘注讬谞讘诇 讗讞讚 砖谞讟诇讜 讝讗讘, 讗转 讛讝讜讘谉, 讜讞讝专 讗讞专 讻讱 诇讗讬转谞讜, 砖讞讝专 讜爪诪讞.


讙 砖谞讬谞讜 讘诪砖谞讛: 谞驻讙诪讛 讛讝谞讘 诪谉 讛注爪诐 讜讻讜' 讗讜 砖讬砖 讘砖专 诪讞讜诇讬讗 诇讞讜诇讬讗 诪诇讗 讗爪讘注. 讜诪讘讬讗讬诐 讚讬讜谉 砖讛讜讝讻专讛 讘讜 诪砖谞转谞讜. 转谞讗 [砖谞讛 讛讞讻诐 讘讘专讬讬转讗]: 讗爪讘注 砖讗诪专讜 讞讻诪讬诐 诇讛诇讻讛, 讛讬讗 讗讞讚 诪讗专讘注讛 讘讟驻讞 砖诇 讻诇 讛讗讚诐. 讜砖讜讗诇讬诐: 诇诪讗讬 讛诇讻转讗 [诇讗讬讝讛 注谞讬谉 谞讗诪专讛 讛诇讻讛 讝讜]? 讗诪专 专讘讛: 诇注谞讬谉 转讻诇转, 讗讜专讱 讞讜讟讬 讛爪讬爪讬转. 讚转谞讬讗 [砖砖谞讜讬讛 讘专讬讬转讗]: 讻诪讛 讞讜讟讬谉 讛讜讗 谞讜转谉 讘爪讬爪讬转? 讘讬转 砖诪讗讬 讗讜诪专讬诐: 讗专讘注讛 讞讜讟讬诐, 砖讻讜驻诇讬诐 讗讜转诐 讜谞专讗讬诐 讻砖诪讜谞讛. 讜讘讬转 讛诇诇 讗讜诪专讬诐: 砖诇砖讛.

专讘 讛讜谞讗 讘专讬讛 [讘谞讜] 砖诇 专讘 讬讛讜砖注 讗诪专: 讛诇讻讛 讝讜 砖诇 诪讬讚转 讛讗爪讘注 谞讗诪专讛 诇注谞讬谉 砖转讬 讗诪讜转 (诪讬讚讜转 讘讗讜专讱 讗诪讛) 砖讛讬讜 讘诪拽讚砖, 讚转谞谉 [砖砖谞讬谞讜]: 砖转讬 讗诪讜转 讛讬讜

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).
image1.png
e 9T WNSE




